Projektas -2

LIETUVOS RESPUBLIKOS
VALSTYBINIŲ PENSIJŲ ĮSTATYMO 11 STRAIPSNIO PAKEITIMO
IR PAPILDYMO	ĮSTATYMAS

1998 m.		d.	Nr.
Vilnius

(Žin.,  1994, Nr.101-2018; 1995, Nr.59-1476;  1996, Nr. 73-1750; 1997, Nr.104-2622)


1 straipsnis. 11 straipsnio 1 dalies 2 punkto pakeitimas ir papildymas
Pakeisti ir papildyti 11 straipsnio 1 dalies 2 punktą ir jį išdėstyti taip:
“2) politiniai kaliniai ir tremtiniai, pateikę Lietuvos Respublikos teisėsaugos institucijų išduotus pažymėjimus apie jų nuteisimo, įkalinimo ar ištrėmimo laiką ir kuriuose įrašyta, kad jie yra reabilituoti arba, kad asmuo yra nekaltas Lietuvos Respublikai ir yra atkuriamos visos jo pilietinės teisės,  arba Lietuvos gyventojų genocido ir rezistencijos tyrimo centro išduotus nuo okupacijų nukentėjusio asmens - politinio kalinio ar tremtinio teisinio statuso pažymėjimus.”

2 straipsnis. 11 straipsnio 1 dalies 3 punkto  pakeitimas ir papildymas
Pakeisti ir papildyti 11 straipsnio 1 dalies 3 punktą ir jį išdėstyti taip:
“3) rezistentai   ir    pasipriešinimo   1940-1990 metų okupacijoms dalyviai - kariai savanoriai ir  laisvės kovų dalyviai -, kuriems įstatymų nustatyta tvarka yra pripažinti šie  teisiniai  statusai.” 

3 straipsnis. 11 straipsnio 1 dalies 4 punkto pakeitimas
11 straipsnio 1 dalies 4 punkte išbraukti žodžius “(vaikai, sukakę 14 metų)” ir šį  punktą išdėstyti taip:
“4) kurie Antrojo pasaulinio karo metais buvo išvežti priverstiniams darbams už buvusios TSRS ribų (vaikai, sukakę 14 metų) arba buvo getuose ir koncentracijos stovyklose;”


Skelbiu šį Lietuvos Respublikos Seimo priimtą įstatymą.

